section_heading: Vojna karijera
paragraph_text: Godine 1903. imenovan je zapovjednikom žandarmerije u Bosni i Hercegovini koju dužnost obnaša iduće četiri godine. U međuvremenu je, u studenom 1904., promaknut u čin general bojnika. Godine 1907. postaje zapovjednikom 7. brdske brigade smještene u Višegradu na kojoj dužnosti se nalazi godinu dana s obzirom na to da je u svibnju 1908. promaknut u podmaršala i imenovan zapovjednikom 1. pješačke divizije. Na dužnosti zapovjednika 1. pješačke divizije nalazi se do studenog 1911. kada je imenovan zapovjednikom XV. korpusa naslijedivši na tom mjestu Moritza Auffenberga na kojoj dužnosti dočekuje i početak Prvog svjetskog rata. U međuvremenu je, i to u travnju 1913., promaknut u čin generala pješaštva.